ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА Качество на бензиновите и дизеловите горива, използвани за автомобилен транспорт в Европейския съюз: единадесети годишен доклад (за отчетната 2012 г.) /* COM/2014/0127 final */





ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА Качество на бензиновите и дизеловите горива, използвани за автомобилен транспорт в Европейския съюз: единадесети годишен доклад (за отчетната 2012 г.) 1. Въведение Настоящият доклад представя консолидирано единадесетите годишни доклади от държавите членки съгласно Директива 98/70/ЕО[1] (наричана по-долу „Директивата“) и обобщава данните за качеството на бензиновите и дизеловите горива, използвани за автомобилен транспорт в ЕС през 2012 г. Спецификации за бензиновите и дизеловите горива, които се продават за използване за автомобилен транспорт в ЕС, са включени в Директивата: първата от тях влезе в сила на 1 януари 2000 г.; втората — на 1 януари 2005 г., а третата — на 1 януари 2009 г., като съдържанието на сяра за всички автомобилни горива в ЕС беше ограничено на 10 ppm. Допълнителни изисквания са определени в европейския стандарт за системите за мониторинг на качеството на горивата (СМКГ), EN 14274:2012, както се изисква от 2004 г. В Директивата също така се предвижда, че от държавите членки се изисква да докладват обобщени данни за качеството на горивата, продавани на тяхна територия. Първоначалният формат за докладване за тази цел бе изложен в Решение 2002/159/ЕО на Комисията от 18 февруари 2002 година[2]. Изискванията на Директивата претърпяха развитие с въвеждането на нови спецификации на горивата и изисквания за докладване. Всички държави членки получават образец на доклад, за да се гарантира включването на всички подходящи сведения, които да позволят анализ и сравнение на европейско равнище на резултатите от извършвания в държавите членки мониторинг на качеството на горивата. Образецът следва изискванията за докладване, посочени в Решение 2002/159/ЕО на Комисията, и се преразглежда и одобрява всяка година от Комисията. През 2012 г. всички държави членки са спазили спецификациите на горивата, според които се изисква съдържанието на сяра в автомобилните горива да бъде по-малко от 10 ppm. Освен това държавите членки започнаха да докладват за горивата с добавен етанол, което представлява изискване за докладване от 1 януари 2011 г. Всички държави членки представиха доклада си в предоставения образец. От 27-те годишни доклада за СМКГ 19 бяха получени в определения срок за докладване — 30 юни, шест бяха получени с по-малко от една седмица забавяне, а последните два доклада бяха представени в рамките на два месеца след първоначалния срок. В сравнение с 2009 г. и 2010 г. е налице значително подобряване по отношение на спазването на срока при представянето на докладите, но се наблюдава леко влошаване спрямо 2011 г., когато 21 държави членки докладваха навреме. 2. Продажби на горива в Европа Продажбите на горива в ЕС през 2012 г. показват сериозен превес на дизеловите горива, 242 829 милиона литра, спрямо 109 328 милиона литра бензинови горива. От 2004 г. насам продажбите на бензинови горива продължават да намаляват и през 2012 г. бе отбелязана още една година, през която продажбите на бензинови горива са били по-малко, отколкото през предходната година. По отношение на марките горива, горивата с октаново число по изследователски метод (RON) 91 продължават да губят пазарен дял и понастоящем се продават само в малки количества; продажбите през 2012 г. са били 456 милиона литра. Продажбите на RON 98 възлизат на 4 418 милиона литра, на RON 95=<до<98 14 622 милиона литра, докато RON 95 в размер на 89 832 милиона литра са представлявали по-голямата част от продажбите на бензинови горива. Продажбите на дизелови горива също са намалели за трета поредна година, като от тях по-голямата част, в размер на 219 769 милиона литра (90 %), са продажбите на марка B7. Продажбите на B5, B+ и конвенционално дизелово гориво възлизат на 23 061 милиона литра (съответно 2 720, 137 и 20 204 милиона литра). Фигура 1: Изменение на продажбите на горива в ЕС от 2001 г. до 2012 г. || || Дизелово гориво || || || || || || Бензин || || || || || || Фигура 2: Продажби на горива в ЕС по видове гориво през 2012 г. Бензин Дизелово гориво || || Милиона литра || Безоловен бензин < 10 ppm S || Дизелово гориво < 10 ppm S || || || Мин. RON=91 || || || Мин. RON=95 || || || RON 95=<RON<98 || || || RON > = 98 || || || Дизелово гориво || || || Mин. RON=91 E5 || || || Mин. RON=95 E5 || || || RON 95=<RON<98 E5 || || || RON>=98 E5 || || || Дизелово гориво B5 || || || Mин. RON=91 E10 || || || Mин. RON=95 E10 || || || RON 95=<RON<98 E10 || || || RON>=98 E10 || || || Дизелово гориво B7 || || || Mин. RON=91 E+ || || || Mин. RON=95 E+ || || || RON 95=<RON<98 E+ || || || RON>=98 E+ || || || Дизелово гориво B+ Общите продажби на горива за 2012 г. бяха по-малки от тези през 2011 г., като се наблюдаваше спад при продажбите както на бензин (спад с 7 565 милиона литра), така и на дизелово гориво (спад с 2 398 милиона литра), което доведе до общо намаляване на обема на продажбите на автомобилни горива с 9 963 милиона литра. 2.1 Наличност на горива през 2012 г. Един от основните факти за 2012 г. е, че RON 91 почти изчезна от пазара и понастоящем се продава само в 4 държави, от които със значително присъствие на пазара е единствено Дания. E10 се продава само в три държави членки: Франция, Финландия и Германия. В таблица 1 са показани продадените количества и видове горива по държави членки. Таблица1: Продажби на горива в ЕС27 по видове горива Вид гориво || Продажби на бензин (милиони литри) || Продажби на дизелови горива (милиони литри) Държава членка || мин. RON=91 || мин. RON=95 || мин. RON=98 || RON ≥98 || Общо бензин || Общо дизелови горива Австрия || 41 || - || 2 215 || 49 || 2 305 || 7 294 Белгия || - || 1 385 || - || 297 || 1 682 || 8 317 България || - || 691 || - || 36 || 727 || 2 049 Кипър || - || - || 471 || 31 || 502 || 365 Чешка република || 16 || 2 195 || 62 || - || 2 273 || 4 865 Дания || 349 || 1 531 || 2 || - || 1 882 || 3 205 Естония || - || - || 312 || 28 || 340 || 719 Финландия || - || 1 144 || - || 948 || 2 092 || 2 843 Франция || - || 9 666 || - || - || 9 666 || 40 378 Германия || 50 || 23 479 || - || 1 502 || 25 031 || 40 232 Гърция || - || 3 831 || 52 || 102 || 3 985 || 2 506 Унгария || - || 1 541 || - || 42 || 1 583 || 3 121 Ирландия || - || 1 684 || - || - || 1 684 || 2 630 Италия || - || 9 750 || - || - || 9 750 || 27 445 Латвия || - || 274 || 21 || - || 295 || 852 Литва || - || 300 || - || 7 || 307 || 1 342 Люксембург || - || 347 || - || 77 || 424 || 2 001 Малта || - || - || 98 || - || 98 || 119 Нидерландия || - || 5 436 || 59 || - || 5 495 || 7 512 Полша || - || 4 690 || - || 412 || 5 102 || 13 555 Португалия || - || - || 1 403 || 110 || 1 513 || 5 268 Румъния || - || - || 2 418 || 205 || 2 623 || 6 602 Словакия || - || 649 || - || 7 || 656 || 1 227 Словения || - || - || 607 || 78 || 686 || 2 270 Испания || - || - || 6 170 || 487 || 6 657 || 25 111 Швеция || - || 3 738 || 125 || - || 3 863 || 5 273 Обединено кралство || - || 17 501 || 607 || - || 18 108 || 25 728 Въз основа на таблица 1 могат да бъдат отбелязани някои общи пункта: · дизеловите горива преобладават във всички, освен в две държави членки; бензиновите горива имат дял от 61,4 % от продажбите на горива в Гърция и 57,9 % от продажбите на горива в Кипър. · От друга страна, Белгия показва най-голяма зависимост от дизелови горива: продажбите на дизелови горива в Белгия са с пазарен дял от 83,2 % – най-високият дял сред всички държави членки. · Най-големият обем продажби на горива през 2012 г. е реализиран в Германия, с 18,5 % от общия обем на продажбите на горива в ЕС; съотношението на продажбите на бензина към дизеловите горива е било 38,4 % към 61,6 %. Следващият най-голям пазар е бил Франция с дял от 14,2 % от продажбите на бензинови и дизелови горива в ЕС; съотношението на продажбите на бензина към дизеловите горива на този пазар е било 19,3 % към 80,7 %. Продажбите на горива в Обединеното кралство са възлизали съответно на 12,4% от целия обем на продажби на горива при съотношение на продажбите на бензина към дизеловите горива съответно 41,3 % към 58,7 %. · В повечето държави данъчната ставка за дизелово гориво е по-ниска в сравнение с тази за бензин (понякога значително). Това, заедно с по-висока ефективност на превозните средства с дизелови двигатели (в сравнение с равностойните с бензинови двигатели) и подобренията при автомобилите с дизелов двигател, е основна движеща сила при прехода към нарастващо използване на дизелово гориво в ЕС. В Обединеното кралство митническите ставки за бензиново и дизелово гориво за литър гориво са едни и същи, което отчасти обяснява по-ниския относителен дял на горивото в сравнение с други държави от ЕС поради по-малките икономии на разходи за гориво. · Пазарното проникване на E10 в Европа все още е слабо, като това гориво към момента се продава само в три държави (Германия, Франция и Финландия). В посочените страни ситуацията на пазара е много различна: във Финландия E10 има дял от 54,7 % от продажбите на бензин, във Франция делът му в обема на продажбите е 24,1 %, докато в Германия E10 заема 14,2 % от пазара на бензин. 3. Мониторинг на качеството на горивата за 2012 г. 3.1 Описание на системите, използвани от отделните държави членки За прилагането на СМКГ на територията на ЕС са били използвани редица различни подходи. Въпреки че съгласуваността между държавите членки се подобрява леко от година на година, подходите са различни — като се започне с такива, които се основават на европейския стандарт EN 14274[3], с вземане на проби от множество бензиностанции, и се стигне до национални системи. Използването на алтернативни системи за мониторинг е разрешено съгласно Директивата, при условие че тези системи гарантират, че достоверността на резултатите им е равностойна на тази на EN 14274, въпреки че критериите за оценка в тази насока не са уточнени. Следователно не е ясно дали съществуващите системи, които не са основани на EN 14274, отговарят на този критерий. През 2012 г. по-голямата част от държавите членки предоставиха допълнителна информация за своя избор на система за мониторинг (в случай на използване на статистически модел от EN 14274) или информация за избора на национална система за мониторинг. От общо 27-те системи за мониторинг на качеството на горивата в държавите членки, използвани през 2012 г.: · при 5 е бил избран статистически модел А от EN 14274 (Австрия, Гърция, Испания, Италия и Финландия); · при 5 е използван статистически модел В от EN 14274 (България, Германия, Полша, Румъния и Франция); · при 9 е избран статистически модел С от EN 14274 (Естония, Ирландия, Кипър, Литва, Португалия, Словакия, Словения, Унгария и Чешката република); и · останалите 8 са използвали национална система за мониторинг. 3.2 Вземане на проби и докладване Един от ключовите въпроси при оценката на качеството на горивата е начинът на вземане на проби. Това пробовземане трябва да се извършва в съответствие с изискванията, определени в стандарта EN 14274. Този стандарт посочва броя и мястото на пробите, които трябва да бъдат взети и докладвани в докладите на държавите членки за качеството на горивата. Стандартът посочва и минималния брой проби от марка гориво за всеки зимен и летен период. В таблица 2 е дадена разбивка на вземането на проби и докладването от отделните държави членки през 2012 г. Изискваният общ минимален брой проби е изчислен в случаите, когато държавата членка е използвала статистически модел, посочен в стандарта EN 14274, така че изискваният минимален брой проби да бъде известен за всеки модел (A, B и C). В таблицата 2 е дадена също така разбивка на общия брой на пробите и на вземането на проби, извършено на бензиностанции. Всички държави членки предоставиха тази разбивка през 2012 г. Тъй като в стандарта EN 14274 е указано, че изискваният минимален брой проби следва да се взема на местата за зареждане с гориво – които се определят като „място за продажба на дребно или едро, където се зарежда гориво в пътни превозни средства за задвижването им“. Всяко вземане на проби от разпределителни терминали или рафинерии трябва да се извършва в допълнение към това, направено в бензиностанциите, за да се отговори на изисквания минимален брой проби. В този контекст следва да се отбележи, че България докладва данни с една година закъснение. Този факт е бил изтъкнат на държавата членка и Комисията се надява, че това ще бъде решено при докладването през 2013 г. Случаите на неспазване на стандарта за бензинови горива EN 228 при отделни изпитвания на проби леко са се увеличили през 2012 г. в сравнение с 2011 г., а неспазването на стандарт EN 590 за дизеловите горива също е леко увеличено през 2012 г. Пълният текст на доклада е на разположение на уебстраницата на ГД „Действия по климата“ под заглавие „Мониторинг на качеството на горивата в ЕС – Обобщен доклад за 2012 г. – Окончателен доклад до Европейската комисия, Генерална дирекция „Действия по климата“ (EU Fuel Quality Monitoring – 2012 Summary Report - Final report to the European Commission DG Climate Action). Таблица 2 Обобщение на вземането на проби и докладването на държавите членки във връзка с изискванията на Директива 98/70/ЕО и на европейския стандарт EN 14274 Държава членка || Образец по СМКГ (1) || Обем (2) || Отделно лято/зима? (3) || Проби по марка и период (4) || Изискван общ брой на пробите (5) || Взети проби (6) || Проби от бензиностанции (7) || Съответствие на пробите (8) Бензин || Диз. г-во || Бензин || Диз. г-во || Бензин || Диз. г-во || Бензин || Диз. г-во Австрия || A || M || ü || 50 || 106 || 100 || 106 || 100 || 106 || 100 || ü || ü Белгия || N || M || ü || (50) || 200 || 100 || 2239 || 6036 || 2239 || 6036 || (ü) || (ü) България || B || M || ü || 100 || 212 || 204 || 453 || 496 || 428 || 473 || ü || ü Кипър || C || M || ü || 50 || 108 || 100 || 328 || 173 || 328 || 173 || ü || ü Чешка република || C || M || ü || 50 || 106 || 104 || 1294 || 1468 || 1294 || 1468 || ü || ü Дания || N || М || ü || (50) || 202 || 100 || 43 || 21 || 43 || 21 || (×) || (×) Естония || C || М || ü || 50 || 110 || 100 || 350 || 215 || 350 || 210 || ü || ü Финландия || A || М || ü || 50 || 200 || 100 || 235 || 122 || 235 || 122 || ü || ü Франция || B || Г || ü || 200 || 800 || 400 || 473 || 408 || 473 || 408 || × || ü Германия || B || Г || ü || 200 || 826 || 400 || 602 || 415 || 602 || 415 || × || ü Гърция || A || М || ü || 50 || 106 || 102 || 116 || 106 || 73 || 53 || × || × Унгария || C || М || ü || 50 || 104 || 100 || 120 || 120 || 120 || 120 || ü || ü Ирландия || C || М || ü || 50 || 100 || 100 || 201 || 194 || 160 || 161 || ü || ü Италия || A || Г || ü || 100 || 200 || 200 || 200 || 200 || 200 || 200 || ü || ü Латвия || N || М || ü || (50) || 112 || 200 || 158 || 244 || 119 || 126 || (ü) || (ü) Литва || C || М || ü || 50 || 104 || 100 || 106 || 100 || 92 || 89 || × || × Люксембург || N || М || ü || (50) || 200 || 100 || 80 || 82 || 80 || 82 || (×) || (×) Малта || N || М || ü || (50) || 100) || (100 || 36 || 37 || 27 || 27 || (×) || (×) Нидерландия || N || М || ü || (50) || 100 || 100 || 50 || 50 || 50 || 50 || (×) || (×) Полша || B || М || ü || 200 || 434 || 400 || 279 || 204 || 279 || 204 || × || × Португалия || C || М || ü || 50 || 108 || 100 || 200 || 100 || 200 || 100 || ü || ü Румъния || B || М || ü || 100 || 208 || 200 || 244 || 243 || 221 || 223 || ü || ü Словакия || C || М || ü || 50 || 102 || 100 || 149 || 118 || 149 || 118 || ü || ü Словения || C || М || ü || 50 || 200 || 100 || 154 || 162 || 154 || 162 || × || ü Испания || A || Г || ü || 100 || 230 || 200 || 780 || 396 || 0 || 0 || × || × Швеция || N || М || ü || (50) || 104 || 100 || 631 || 717 || 0 || 0 || (×) || (×) Обединено кралство || N || Г || ü || (100) || 208 || 200 || 1682 || 2535 || 437 || 263 || (ü) || (ü) № || Колона || Разяснителни бележки (1) Образец по СМКГ || N = национална система за мониторинг на качеството на горивата (СМКГ) A = EN 14274 статистически модел A B = EN 14274 статистически модел В C = EN 14274 статистическия модел С (2) Обем – Обем на продажбите в държавата || М = малък обем продажби (общ обем на продажбите на горива за пътни превозни средства < 15 милиона тона годишно) Г = голям обем продажби (общ обем на продажбите на горива за пътни превозни средства > 15 милиона тона годишно) (3) Отделно лято/зима? || P Отделно докладване за летния и зимния сезон O обозначава само годишно докладване на резултатите от проби. (4) Проби по марка и период || EN 14274: Изискванията са намалени по отношение на вземането на проби за марките, на които се падат по-малко от 10 % от общите продажби. За държавите членки, които използват национални СМКГ, равностойността на минимума от проби (въз основа на продажбите на горива) по приблизителни оценки е посочена в кръгли скоби. (5) Изискван общ брой на пробите || Изчисляването на минималния общ брой проби, който се изисква съгласно EN 14274 в съответствие с модела за мониторинг на качеството на горивата и обема на продажбите в държавата. Изискваният минимален брой проби трябва да се взема на „мястото на потребление“ на станциите за зареждане на гориво. За държавите членки, които използват национални СМКГ, равностойността на минимума от проби (въз основа на продажбите на горива) по приблизителни оценки е посочена в кръгли скоби. (6) Взети проби || Общият брой на пробите, взети от вид гориво, на всички места (бензиностанциите, терминалите и рафинериите). (7) Проби от бензиностанции || Общ брой на пробите от бензиностанции; станции за зареждане на гориво (обществени и търговски). Тази стойност се отчита отделно в стандартния образец за докладване; когато пробите, взети от бензиностанции, не съответстват на взетите проби като цяло, това се дължи на разлики в първоначално подадения доклад (по-специално от Франция и Чешката република, където броят на проби от бензиностанции е по-голям от този на взетите проби). (8) Съответствие на пробите || ü обозначава съответствие с изискването на EN 14274 за брой на взетите проби, а × обозначава неспазване на изискванията. Внимание: това показва общо съответствие с изискванията за всички марки горива; вж. докладите от държавите членки за съответствие на пробите за всяка марка гориво поотделно. Когато се използва национална СМКГ, в кръгли скоби се посочва съответствието по приблизителни оценки за доказване на равностойност с EN 14274. Когато държавите членки не са предоставили разбивка на местата на вземане на пробите, не е възможно да се оцени съответствието на вземането на проби. || Бензин || Бензин || Диз. г-во || Дизелово гориво 4. Съответствие с определените в Директивата пределно допустими стойности 4.1 Докладване за бензиновите горива През 2012 г. всички държави членки предоставиха пълна информация относно съответствието на пробите от бензинови горива. За да се определи съответствието, е необходимо да се знае кой метод за изпитване е бил използван за изпитване за някои параметри (тъй като възпроизводимостта и границите на отклонение се различават според метода за изпитване). Предвидена е възможност за държавите членки да предоставят тази информация в рамките на образеца за докладване. Параметрите, за които е установено в рамките на ЕС през 2012 г., че най-често не са отговаряли на спецификацията, са: При парното налягане в летни условия са били регистрирани завишени стойности в 175 случая през 2012 г. Все пак става ясно, че много от случаите на завишени стойности са били резултат от преходни периоди, когато доставчиците сменят горивото с летни спецификации с гориво със зимни спецификации и обратното. В рамките на ЕС пробите от горива с октаново число по изследователски и по моторен метод (RON/MON), за които е установено, че не отговарят на спецификацията през 2012 г., са общо 61. Някои държави членки не предоставиха пълни данни относно пробите, за които е установено, че не са в съответствие с допустимите граници на отклонение. 4.2 Докладване за дизеловите горива През 2012 г. някои държави членки не предоставиха пълни данни относно пробите, за които е установено, че не са в съответствие с допустимите граници на отклонение. От шестте параметъра, за които е изисквано да бъдат изпитани при дизеловото гориво през 2012 г., параметрите, за които е установено, че не отговарят на спецификацията, са: максимално допустимото съдържание на сяра от 10 ppm е надвишено в общо 144 проби. Все пак средното съдържание на сяра за всички държави членки остава 7,42 ppm, което е под задължителната граница от 10 ppm. За общо 22 проби, изпитвани за граници на дестилацията, е установено, че не отговарят на спецификацията. 4.3 Обобщение В Таблица 3 е представено в обобщен вид спазването от страна на държавите членки на Директивата във връзка с докладването за 2012 г., изразено като резултати от анализа на взетите проби спрямо допустимите граници на отклонение, както и като придържане към образеца за докладване и за съдържание на докладите. Измененията на Директивата включваха вмъкването на параграф, указващ следното „Държавите членки определят санкциите, приложими за нарушаване на националните разпоредби, приети съгласно настоящата директива. Определените глоби трябва да бъдат ефективни, съразмерни и разубеждаващи.“ Някои държави членки предоставиха обяснение за коригиращите действия и санкциите, налагани от националните органи, когато за пробите се установи, че не отговарят на спецификацията. Тези и други бележки, отнасящи се до системите за мониторинг на държавите членки, са предоставени по-подробно в главите за отделните държави членки в „Мониторинг на качеството на горивата в ЕС – Обобщен доклад за 2012 г. – Окончателен доклад до Европейската комисия, Генерална дирекция „Действия по климата““, на разположение на страницата на ГД „Действия по климата“. Като цяло, от общо 365 проби от бензин, изпитани през 2012 г., за 322 е било установено, че не отговарят на спецификацията за допустимото отклонение по отношение на един или повече параметри, което представлява дял на случаите на несъответствие от 2,8 %. От 15 039 проби, изпитани за шестте задължителни параметъра за дизелово гориво през 2012 г., за 237 е било установено, че не са в съответствие с определеното допустимо отклонение, като те представляват 1,6 % от докладваните проби. Делът на пробите, за които е установено, че не отговарят на спецификацията, е въз основа на броя на взетите проби, който следва да зависи (в рамките на всяка държава членка) от обема на продажбите на гориво и от източниците на доставки. Тъй като обаче някои държави членки използват национални системи, за които може да не е доказана равностойност със статистически модели А, В или С, както и статистически модели, които е възможно да не са най-подходящите, е необходимо да се разглеждат и несъответствията в рамките на ЕС, претеглени по обем и по брой на пробите. Таблица 3: Обобщени данни от докладите на държавите членки за съответствието за 2012 г. || Държава членка || Несъответствие с пределно допустимите стойности несъответстващи проби (NC)/общ брой проби || Непълно докладване неизмерени параметри (NM)/общо || Закъснял доклад || || (1) || (2) || (3) || || Бензин || Дизелово гориво || Бензин || Дизелово гориво || || || NC || Общо || NC || Общо || NM || Общо || NM || Общо || (в месеци) || AT || 2 || 106 || 1 || 100 || 0 || 19 || 0 || 6 || Навреме || BE || 104 || 2239 || 102 || 6036 || 0 || 19 || 0 || 6 || Навреме || BG || 9 || 453 || 32 || 496 || 1 || 19 || 0 || 6 || Навреме || CY || 29 || 328 || 0 || 173 || 2 || 19 || 0 || 6 || Навреме || CZ || 21 || 1293 || 21 || 1413 || 0 || 19 || 0 || 6 || Навреме || DK || 0 || 43 || 0 || 21 || 0 || 19 || 0 || 6 || Навреме || EE || 8 || 350 || 2 || 215 || 1 || 19 || 0 || 6 || < 1 месец || FI || 18 || 235 || 1 || 122 || 1 || 19 || 1 || 6 || Навреме || FR || 16 || 473 || 28 || 408 || 0 || 19 || 0 || 6 || < 1 месец || DE || 5 || 602 || 1 || 415 || 0 || 19 || 0 || 6 || < 2 месеца || EL || 0 || 116 || 0 || 106 || 6 || 19 || 0 || 6 || Навреме || HU || 5 || 120 || 0 || 120 || 0 || 19 || 0 || 6 || Навреме || IE || 10 || 201 || 4 || 194 || 0 || 19 || 0 || 6 || Навреме || IT || 6 || 200 || 3 || 200 || 4 || 19 || 0 || 6 || < 1 месец || LV || 0 || 158 || 0 || 244 || 0 || 19 || 0 || 6 || < 1 месец || LT || 0 || 106 || 0 || 100 || 0 || 19 || 0 || 6 || Навреме || LU || 8 || 80 || 0 || 82 || 0 || 19 || 0 || 6 || Навреме || MT || 4 || 36 || 8 || 37 || 0 || 19 || 0 || 6 || Навреме || NL || 0 || 50 || >1 || 50 || 2 || 19 || 0 || 6 || < 1 месец || PL || 12 || 279 || 7 || 204 || 1 || 19 || 0 || 6 || Навреме || PT || 33 || 257 || 4 || 132 || 1 || 19 || 0 || 6 || Навреме || RO || 6 || 244 || 6 || 243 || 1 || 19 || 0 || 6 || < 1 месец || SK || 8 || 149 || 8 || 118 || 0 || 19 || 0 || 6 || Навреме || SI || 4 || 154 || 4 || 162 || 1 || 19 || 0 || 6 || Навреме || ES || 0 || 780 || 0 || 396 || 0 || 19 || 0 || 6 || < 2 месеца || SE || 0 || 631 || 0 || 717 || 6 || 19 || 1 || 6 || Навреме || UK || 14 || 1682 || 4 || 2535 || 0 || 19 || 0 || 6 || Навреме || Брой страни || || || || || 27 || (1) Несъответствие с пределно допустимите стойности (при 95 % доверителен интервал) || Когато докладваните данни са непълни, не е възможно да се потвърди дали пределно допустимите стойности са били спазени при всички проби. Когато не е било възможно от подадените данни да се установи какъв е броят на пробите с превишение на пределно допустимата стойност, символ „>“ показва, че посоченият брой на пробите с превишение е минимален и е възможно реалният брой да е по-голям. || (2) Непълно докладване || За някои параметри могат да се вземат проби в по-малки количества, но за точна оценка на качеството на горивата трябва да бъдат проверени всички параметри. Държавите членки следва да дадат ясна информация кога са били получени резултатите от пробите и да предоставят резултатите от тях. || (3) Закъснял доклад || В Директива 98/70/ЕО е посочено, че държавите членки следва да представят своите доклади относно контрола ежегодно не по-късно от 30 юни. || Друга важна част от оценката на качеството на горивата е съответствието на качеството на специфичните параметри, на които трябва да бъде извършван мониторинг. Понастоящем в някои държави членки някои параметри не се измерват напълно. В пълния доклад за 2012 г., озаглавен „Мониторинг на качеството на горивата в ЕС – Обобщен доклад за 2012 г.“, в таблицата, отнасяща се до обобщението на параметрите, които не са докладвани от държавите членки за всяка марка гориво, е посочено, че броят на параметрите, които не са измерени по държави членки, ще бъде на разположение на интернет страницата на ГД „Действия по климата“. Дори ако се вземе предвид, че тази ситуация не представлява проблем за оценката на общото качество на горивата в Европа, Комисията ще настоява пред държавите членки за необходимостта от подобряване на това положение през 2013 г. 5. Заключения Мониторингът на качеството на горивата през 2012 г. показва, че спецификациите за бензиновите и дизеловите горива, залегнали в Директива 98/70/ЕО, общо взето се спазват, като бяха установени много малко отклонения от относимите норми. Независимо, че е налице подобряване в начина, по който държавите членки изпълняват своите задължения за докладване и мониторинг, и в техните системи за мониторинг на качеството на горивата, в някои случаи не се достига очакваното равнище на пробовземане. Комисията своевременно ще разгледа този въпрос със заинтересованите държави членки. Тъй като случаите на несъответствие са сравнително редки и държавите членки обичайно предприемат действия за изтегляне от продажба на несъответстващите на нормите горива, Комисия няма информация за евентуални отрицателни последици по отношение на емисиите на автомобилите или работата на двигателите, дължащи се на тези превишения. Комисията призовава държавите членки да продължават действията си за осигуряване на пълно съответствие с нормите, за да се предотврати възникването на подобни проблеми в бъдеще. [1] OВ L 350, 28.12.1998 г., стр. 58. [2] ОВ L 53, 23.2.2002 г., стр. 30. [3] EN 14274:2003 — Автомобилни горива. Оценка на качеството на автомобилен бензин и гориво за дизелови двигатели. Система за мониторинг на качеството на горивата (FQMS).